Darülaceze (be Usmanıcki: دارالعجزه) zuanê ma de beno bonê ecızan yani teni ke kowti, bon u cayê inan. Darülaceze serra 1895 de fermani Ebdulhemid II sero vıraziyao. Cayê cı Okmeydanı dero u 27.000 metrekare herao. Zerri cı de yew bonê idarekerdışi, heyşt dairey eceze, odey qıcan, rever u hestexene, camiye, kılise, sinagog, xanê kari, fırın, hemam, çemaşırxene, ğasılxene, berberxene, hemşire u seba onyayoğan ra lojmani, merkezi rehabilitasyoni, bırnayışi heywanan ra bon, depoy, enbar u cemedxene esti.